En rammeantenne (loop-antenne) er en radioantenne, der består af en loop (ring) eller spole af metaltråd eller metalbånd, metalrør, eller en anden elektrisk leder, som typisk er energifødet fra en balanceret elektrisk kilde eller belastet af en balanceret belastning.

En rammeantenne dækker over flere forskellige antennetyper, der bl.a. har forskellige bølgelængdeomkredse og om den evt. anvender en ferritkerne, kaldes den for en helbølge rammeantenne og en ferritantenne.

Helbølge rammeantenne
En selvresonante rammeantenne, der har en omkreds på omkring én bølgelængde, kaldes for en helbølge rammeantenne. Disse rammeantenner er følsomme for radiobølger i rammens to hulretninger.

Den lineare polarisation bestemmes af signalfødningspunktet i forhold til jordoverfladen. Fødes signalet ind for neden eller oven er rammeantennen vandret polariseret. Fødes signalet ind til venstre eller højre er rammeantennen lodret polariseret. 

Eksempler på helbølge rammeantenner omfatter energifødeelementet i quad-antenner og delta-loop-antenner. Disse antenner kan anvendes til både radiosending og radiomodtagelse.

Små rammeantenner
En lille rammeantenne er også kendt som en magnetisk antenne, da den elektrisk opfører sig som en spole. En lille rammeantenne kobler til radiobølgens magnetiske felt i antennens nærfelt, i modsætning til monopolantenner og dipolantenner, der kobler til både radiobølgens elektriske felt og magnetiske felt.

Denne kategori omfatter rammeantenner fra under 1% til 30% af én bølgelængde i omkreds. Disse rammeantenner er følsomme for radiobølger langs renden af rammeantennen eller spolen. Disse rammeantenner anvender en kondensator til at gøre dem resonante på den ønskede frekvens.

Rammeantenner med høj godhed (Q), med en omkreds på 5% til 30% af én bølgelængde i omkreds, kan blive anvendt til både radiosending og radiomodtagelse. Her menes virkelig høj godhed på ca. 300 ved 30% - og progressivt højere godhed - fx flere tusinde - for lavere mindre omkreds i forhold til bølgelængden.

Rammeantenner, som har en omkreds på mindre end 1% af én bølgelængde er meget ineffektive, og derfor anvendes de kun til radiomodtagelse.

Den lineare polarisation bestemmes af rammeantennens ringfladeorientering i forhold jordoverfladen (signalfødningspunktet er underordnet). Er rammens ringflade lodret er den lodret polariseret. Er rammens ringflade vandret er den vandret polariseret (og rundstrålende mht. horisonten).

De mindre udgaver af rammeantenner anvendes også til radiopejling, til lokalisering af en radiosender, da de er mobile og dermed håndterbare.

Skærmet rammeantenne 
En rammeantenne kan også laves med skærm, hvilket har følgende virkning; rammeantenne bliver endnu mindre følsom overfor elektriske felter inkl. nærfeltsstøj. Et eksempel på en bredbåndet skærmet rammeantenne kun beregnet til modtagelse, er i kilden.

Ferritantenne
En lille rammeantenne med en ferritstav kaldes en ferritantenne. Ferritantennen anvendes i de fleste langbølge, mellembølge eller nedre kortbølge radiomodtagere.

Nogle af de mindste ferritantenner findes i radiostyrede armbåndsradioure.

Se også 
 Big Wheel

Kilder/referencer

Eksterne henvisninger
 Small Transmitting Loop Antenna Calculator - Online calculator that performs the "Basic Equations for a Small Loop" in The ARRL Antenna Book, 15th Edition
 Small Transmitting Loop Antennas - AA5TB

Antennetyper